Diari Oficial de la Generalitat Valenciana


Sumari del DOGV 3780, del 27-06-2000 (2000/5326)

Informació pública de l'alternativa tècnica de programa d'actuació integrada del sector S-6, S-7 del Pla General d'Ordenació Urbana, format pel pla parcial i projecte d'urbanització.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3780

Data del DOGV
:   27-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5326


Organisme emissor
:   Ajuntament de San Fulgencio

Tipus de document
:   Anunci

Informació pública de l'alternativa tècnica de programa d'actuació integrada del sector S-6, S-7 del Pla General d'Ordenació Urbana, format pel pla parcial i projecte d'urbanització. [2000/S5326]
  
Trinidad Martínez Andrés, alcaldessa presidenta de l'Ajuntament de San Fulgencio, en base a les atribucions legalment conferides, resol:
  
Que la mercantil Capital Hipotecario, SL ha presentat l'alternativa tècnica de programa d'actuació integrada del sector S-6, S-7 del Pla General d'Ordenació Urbana de San Fulgencio, format pel pla parcial, i projecte d'urbanització, de conformitat amb el que estableix l'article 38 i 45, en relació amb la disposició transitòria 1 a. de la Llei Reguladora de l'Activitat Urbanística, i per tant es procedeix a la publicació conjunta dels dos sectors, es dicta un nou decret i resolc:
  
Sotmetre a informació pública per un termini de 20 dies hàbils, comptadors des de l'última publicació d'aquest edicte, la documentació pròpia de l'alternativa tècnica del programa d'actuació integrada del sector S-6, S-7 del Pla General d'Ordenació Urbana de San Fulgencio.
  
Aquest expedient es tramitarà pel procediment ordinari regulat en l'article 47 de la Llei Reguladora de l'Activitat Urbanística.
  
L'expedient podrà ser examinat en l'Ajuntament de San Fulgencio, i durant el termini indicat podran presentar-se tant al·legacions com alternatives tècniques.
  
Durant els 5 dies següents al termini abans assenyalat, els interessats podran presentar les proposicions juridicoeconòmiques que tinguen per convenient en el Registre General d'aquest ajuntament, en plica tancament i amb la documentació que s'assenyala en els apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc en el saló de plens de la Casa Consistorial, a les 12.00 hores de la següent data hàbil a la conclusió del termini per a presentar-les. Durant els 10 primers dies següents al d'obertura de pliques podran ser objecte de consulta i al·legacions totes les actuacions de l'expedient.
  
Aquests terminis quedaran prorrogats per 20 dies addicionals si durant els 10 primers dies d'informació pública, alguna persona es compromet a presentar una alternativa tècnica substancialment distinta a la inicial. La pròrroga es farà constar en l'expedient, s'anunciarà en el tauler d'anuncis de l'ajuntament i es comunicarà a qui, per desconéixer-la, presente pliques posteriorment.
  
Així mateix, se sotmet a informació pública, de manera simultània a l'anterior, el pla parcial que conté l'ordenació detallada corresponent al sector, per termini d'un mes des de l'última publicació, i es podran realitzar al·legacions durant aquest període.